Document ID: 32007D0679

ODLOČBA KOMISIJE
z dne 22. oktobra 2007
o določitvi neto zneskov, ki izhajajo iz uporabe prostovoljne modulacije v Združenem kraljestvu za koledarska leta 2007-2012
(notificirano pod dokumentarno številko C(2007) 5104)
Besedilo v angleškem jeziku je edino verodostojno
(2007/679/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 378/2007 z dne 27. marca 2007 o pravilih za prostovoljno modulacijo neposrednih plačil, predvidenih v Uredbi (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembah Uredbe (ES) št. 1290/2005 (1) in zlasti člena 4(1) Uredbe,
ob upoštevanju naslednjega:
(1)
Člen 1(1) Uredbe (ES) št. 378/2007 določa, da lahko države članice, v katerih se ob začetku veljavnosti navedene uredbe uporablja sistem dodatnih znižanj neposrednih plačil iz člena 1 Uredbe Komisije (ES) št. 1655/2004 z dne 22. septembra 2004 o določitvi pravil za prehod iz sistema izbirne modulacije, določenega v členu 4 Uredbe Sveta (ES) št. 1259/1999, v sistem obvezne modulacije, kot je določen z Uredbo Sveta (ES) št. 1782/2003 (2), v obdobju 2007-2012 uporabijo znižanje, v nadaljnjem besedilu „prostovoljna modulacija“, za vse zneske neposrednih plačil v smislu člena 2(d) Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (3).
(2)
Člen 2 Uredbe (ES) št. 378/2007 določa, da države članice v dveh mesecih od začetka veljavnosti navedene uredbe določijo letno stopnjo prostovoljne modulacije, ki se bo uporabljala v obdobju 2007-2012, in jo sporočijo Komisiji skupaj s presojo vpliva uporabe navedene modulacije.
(3)
V skladu s členom 3(1) Uredbe (ES) št. 378/2007 se vsaka država članica, v kateri se ob začetku veljavnosti navedene uredbe uporablja sistem dodatnih znižanj neposrednih plačil iz člena 1 Uredbe (ES) št. 1655/2004 in v kateri se uporablja shema enotnega plačila na regionalni ravni, lahko za obdobje 2007-2012 odloči, da uporablja stopnje, ki se po posameznih regijah razlikujejo glede na objektivna merila. Najvišja stopnja za katero koli regijo vsake zadevne države članice je 20 %.
(4)
Člen 3(2) Uredbe (ES) št. 378/2007 določa, da vsaka država članica, ki za posamezne regije uporablja različne stopnje prostovoljne modulacije, Komisiji v dveh mesecih od začetka veljavnosti navedene uredbe za obdobje 2007-2012 v proučitev predloži informacije o (a) letnih stopnjah prostovoljne modulacije za vsako posamezno regijo in za celotno ozemlje, (b) letnih skupnih zneskih, ki se zmanjšajo s prostovoljno modulacijo, (c) po potrebi letnih skupnih dodatnih zneskih, potrebnih za kritje dodatnega zneska pomoči iz drugega pododstavka člena 1(3) navedene uredbe in (d) statističnih in drugih podpornih podatkih, na podlagi katerih so bili določeni zneski iz točk (b) in (c).
(5)
Člen 4(1) Uredbe (ES) št. 378/2007 določa, da Komisija neto zneske, ki izhajajo iz uporabe prostovoljne modulacije, določi: (a) na podlagi izračuna v primeru enotne nacionalne stopnje prostovoljne modulacije; (b) v primeru, da države članice uporabljajo različne stopnje glede na posamezne regije, pa na podlagi zneskov, ki jih države članice sporočijo v skladu s členom 3(2) navedene uredbe.
(6)
Združeno kraljestvo je Komisiji sporočilo naslednje letne stopnje prostovoljne modulacije po posameznih regijah:
Regija
2007
2008
2009
2010
2011
2012
Anglija
12 %
13 %
14 %
14 %
14 %
14 %
Severna Irska
4,5 %
6 %
7 %
8 %
9 %
9 %
Wales
0 %
2,5 %
4,2 %
5,8 %
6,5 %
6,5 %
Škotska
5 %
8 %
8,5 %
9 %
9 %
9 %
(7)
Združeno kraljestvo je sporočilo tudi skupne zneske, ki se zmanjšajo s prostovoljno modulacijo, ter presojo vpliva uporabe navedene modulacije.
(8)
Zato je treba določiti neto zneske, ki izhajajo iz uporabe prostovoljne modulacije v Združenem kraljestvu -
SPREJELA NASLEDNJO ODLOČBO:
Člen 1
Neto zneski, ki izhajajo iz uporabe prostovoljne modulacije v Združenem kraljestvu za koledarska leta 2007-2012, so določeni v Prilogi k tej odločbi.
Člen 2
Ta odločba se uporablja od proračunskega leta 2008 dalje.
Člen 3
Ta odločba je naslovljena na Združeno kraljestvo.
V Bruslju, 22. oktobra 2007

Labels: 18
17
6